text: [{"text_idx": "#000004", "text": "Hospitaalli Sheer bara 2007 kan dhaabbatee fi akka hoospitaala kaawuntiitti kan tajaajiluu dha. Baay\u2019inni waliigalaa uumata naannoo Baatuu fi keessa ishee tilmaamaan gara 600,000 dha. Hospitaalichi waggaa tokko keessatti dhukkubsattoota 100,000 ta\u2019aniif tajaajila ni kenna. Guyyaa guyyaadhan dhukkubsattootni tilmaamaan gara 300 ta\u2019an ni wal\u2019aanamu. Hojjettoonnifi barattootni Sheer bilisaan kunuunsa fayyaa kan argatan yoo ta\u2019u, miseensotiin hawaasa naannichaa garuu kaffaltii hospitaalaa xiqqaadhan tajaajilamu. Ogeessotiin fayyaa 75 fi hojjettootin deegartootni 90 waa\u2019e fayyaa naannichaa irratti guyyaa guyyaadhaan ga\u2019ee guddaa taphatu."}, {"text_idx": "#000006", "text": "Hojjettoonnihospitaalichaa waa\u2019ee qusannaa maatii fi ittisa dhalaaa irratti tajaajila gorsaa ni kennu. Nuti dabalataanis sagantaalee talaallii kennuuf mootummaa waliin ni hojjenna. Dippaartimentiin VCT dursanii ittisuu, kunuunsa fi deeggarsa dhukkubsattoota HIV-AIDS ni gargaaru."}, {"text_idx": "#000007", "text": "Hubannoo waa\u2019ee COVID- 19 cimsuu irratti hospitaalli keenya ga\u2019ee guddaa taphata. Waa\u2019ee barbaachisummaa qulqullina eeguu fi walirraa faffagaachuu hawaasa naannichaa barsiisuuf duulli baay\u2019ee taasifamee jira. Hojjettoota fi barattoota keenya talaalchisuuf Sadaasa 2021 fi Guraandhala 2022 duulli guddaan qindaa\u2019ee ture. Namootiin 12,000 irra caalan talaalamuuf fedhii qabu ture."}]